laion/Wikipedia-Exotic huggingface dataset:
רכס פרובודה

רכס פרובודה (באנגלית: Probuda Ridge; בבולגרית: хребет Пробуда) הוא רכס הרים בצפון רכס סנטינל, בהרי אלזוורת', שבאנטארקטיקה. אורכו של הרכס 15 קילומטרים; ורוחבו 4.5 קילומטרים. הרכס יורד מהר אנדרסון לכיוון צפון - צפון-מזרח לעבר הר טוד. שיא גובהו של הרכס (פסגת אייר) מתנשאת לגובה של 3,368 מטרים מעל פני הים; כמו כן ברכס נמצא הר פרס (שגובהו 3,372 מטרים מעל פני הים); והר טוד (שגובהו 3,650 מטרים מעל פני הים). הרכס מתנשא מעל קרחון אמברי שממערב ומצפון לרכס; מעל קרחון פאטליינה שמצפון-מזרח לרכס; ומעל קרחון אלן וקרחון היובל שלו קרחון פונפון שמדרום-מזרח לרכס. אוכף צ'פינו מקשר בין הרכס לבין רמת באנגיי שמצפון מזרח לרכס. הרכס מופה על ידי סוקרים אמריקאיים בשנת 1961, ומופה בשנית בשנת 1988. הרכס נקרא על שמו של הכפר פרובודה שבצפון-מזרח בולגריה. הראשונים שטיפסו לפסגת הר פרס (פסגת הרכס) היה הצוות האמריקני והצ'יליאנים בראשותו של דמיאן גילדאה ב- 31 בדצמבר 2006. רכס פרובודה בגאזט האנטארקטי הבולגרי (בבולגרית) רכס פרובודה באתר הגאזט האנטארקטי המשווה SCAR של ממשלת אוסטרליה תצלום לוויין של אזור הרכס, תוך סימון אתרים נוספים באזור באתר copernix גאזט השמות האנטארקטיים הרשמי של בולגריה מידע גאוגרפי והיסטורי
דסטיניישן X (2009)

דסטיניישן X‏ (2009) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-15 במרץ 2009, באולם האימפקט זון שבאורלנדו, פלורידה. האירוע היה האירוע החמישי בסדרת אירועי דסטיניישן X. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון. תשעה קרבות התנהלו באירוע. בקרב המרכזי, סטינג ניצח את קורט אנגל ושמר על אליפות העולם במשקל כבד של TNA בקרב שבו ג'ף ג'ארט שימש כשופט המיוחד ומיק פולי שימש כעוזר השופט המיוחד. עוד ברשימת הקרבות, סואיסייד ניצח את אלכס שלי, כריס סייבן, קונסקוונסס קריד וג'יי לית'ל בקרב אולטימייט X וזכה באליפות ה-X דיוויז'ן של TNA, ו-AJ סטיילס ניצח את בוקר טי וזכה באליפות האגדות של TNA. האירוע כלל קרבות שנבעו מעלילות מתוסרטות מתוכניות Impact. דסטיניישן X, במסד הנתונים הקולנועיים IMDb (באנגלית) תוצאות אירועי דסטיניישן X
דסטיניישן X (2010)

דסטיניישן X‏ (2010) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-21 במרץ 2010, באולם האימפקט זון שבאורלנדו, פלורידה. האירוע היה האירוע השישי בסדרת אירועי דסטיניישן X. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון. תשעה קרבות התנהלו באירוע. הקרב המרכזי בין AJ סטיילס לאביס על אליפות העולם במשקל כבד של TNA הסתיים ללא הכרעה. עוד ברשימת הקרבות, דאג וויליאמס ניצח את שאנון מור ושמר על אליפות ה-X דיוויז'ן של TNA, הרננדז ומאט מורגן ניצחו את ביר מאני, אינק (ג'יימס סטורם ורוברט רוד) ושמרו על אליפות הזוגות העולמית של TNA, המוטור סיטי מאשין גאנס (אלכס שלי וכריס סייבן) ניצחו את ג'נריישן מי (ג'רמי באק ומקס באק) בקרב אולטימייט X, וקורט אנגל ניצח את מר אנדרסון בהכנעה. האירוע כלל קרבות שנבעו מעלילות מתוסרטות מתוכניות Impact. דסטיניישן X, במסד הנתונים הקולנועיים IMDb (באנגלית) תוצאות אירועי דסטיניישן X
אוכף זבגור

אוכף זבגור או אוכף זווגור (באנגלית: Zvegor Saddle; בבולגרית: Звегорска седловина) הוא אוכף (מעבר הרים) בין פסגת אייר להר פרס, ברכס פרובודה שבצפון מרכזו של רכס סנטינל בהרי אלזוורת', שבאנטארקטיקה. גובהו של האוכף 2,500 מטרים מעל פני הים. האוכף מתנשא מעל קרחון אמברי מצפון-צפון-מערב ומעל וקרחון אלן מדרום-מזרח. האוכף ממוקם 840 מטרים צפונית לפסגת אייר; 5.19 קילומטרים צפונית-מזרחית להר אנדרסון; 4.31 קילומטרים מזרחית - צפונית להר בנטלי; 3.66 קילומטרים דרומית - דרום-מערבית להר פרס; ו-6.5 קילומטרים דרומית - דרום-מערבית להר טוד. האוכף מופה על ידי סוקרים אמריקאיים בשנת 1961, ומופה בשנית בשנת 1988. האוכף נקרא על שמו של הכפר זבגור שבצפון-מזרח בולגריה. רכס פרובודה בגאזט האנטארקטי הבולגרי (בבולגרית) אוכף זבגור באתר הגאזט האנטארקטי המשווה SCAR של ממשלת אוסטרליה תצלום לוויין של אזור הר האוכף, תוך סימון אתרים נוספים באזור באתר copernix גאזט השמות האנטארקטיים הרשמי של בולגריה מידע גאוגרפי והיסטורי
רבל סאן

יואל ג'ייסון קווינגטון (באנגלית: Joel Jason Covington; נולד ב-19 ביוני 1978), ידוע בשם הבמה רבל סאן (Rebel Sun), או לעיתים כ-A7, הוא ראפר ומפיק מוזיקלי ישראלי-אמריקאי. ב-2003 הקים את להקת "קולולוש". ההרכב משלב את סגנונות ההיפ-הופ, הג'אז והפאנק. במהלך שנות פעילותם, שיתפו פעולה עם אמנים כגון אמן הג'אז האמריקאי באני סיגלר, דייוויד אייבורי ואמנים בינלאומיים נוספים. ב-2006 הוציאו קולולוש את הסינגל "Fight Rebel Sun", השיר הוקלט כחלק ממאבק להשארתו של רבל סאן בישראל. לבסוף, הצליח המאבק והראפר ומשפחתו קיבלו אזרחות ישראלית. ב-2008 הוציא יחד עם מארקי פונק את המיני-אלבום "Elements EP", תחת חסותה של חברת התקליטים "Agitpop Records". ב-2010 הקים את הרכב ההיפ הופ "לוסיל קרו". במהלך שנות פעילותו, הופיע ההרכב במקומות שונים ברחבי העולם. ב-2012 הוציא את המיני-אלבום "Blasphemy EP", יחד עם המפיק פלאסגא. האלבום יצא דרך חברת התקליטים "Raw Tapes". החל מ-2015, לקח רבל סאן חלק בקולקטיב המפיקים המוזיקליים "LBT". יואל קווינגטון נולד ב-1978 בארצות הברית. ב-1999, עלה יחד עם משפחתו לארץ ישראל. ב-2006, עמדו קווינגטון, אשתו ושתי בנותיו בפני גירוש מישראל. בסופו של דבר, בשנת 2007, קווינגטון ומשפחתו קיבלו אזרחות ישראלית. רבל סאן, באתר ספוטיפיי רפי ברבירו, אין מצב שהוא הולך מכאן, באתר ynet, 5 בפברואר 2006 דפנה ארד‏, רבל סאן יישאר בינתיים בארץ, באתר וואלה, 25 בספטמבר 2006 דפנה ארד‏, המאבק של רבל סאן מתקדם, באתר וואלה, 16 בינואר 2007 אמיר שילה, הראפר רבל סאן קיבל מעמד של תושבות בישראל, באתר הארץ, 16 באפריל 2007
עתניאל שנלר

עתניאל שנלר (נולד ב-28 בינואר 1952, א' בשבט ה'תשי"ב) הוא אלוף-משנה במילואים וחבר הכנסת לשעבר מטעם סיעת קדימה. שנלר נולד בירושלים, התחנך בקיבוץ הדתי והיה חבר בתנועת הנוער בני עקיבא, שם גם מילא תפקידים אחדים, לאחר שירותו הצבאי. שירת בצה"ל כקצין בחטיבת הצנחנים והגיע לדרגת אלוף-משנה. בשירות המילואים שימש בתפקיד ראש מטה אוגדת יהודה ושומרון, עד להתמנותו לחבר הכנסת. כיהן כמזכ"ל מועצת יש"ע בשנים 1983–1986. כיהן כמנכ"ל הרשות הלאומית לבטיחות בדרכים במשרד התחבורה בשנים 1986–1996. פעל מטעם ממשלתו של יצחק רבין ב-1994 לתאם את נושאי התחבורה בהסכמים עם הפלסטינים ועם ירדן. שנלר כיהן כחבר בכנסת ה-17 מטעם מפלגת קדימה, ושימש כסגן יושב ראש הכנסת. במהלך כהונתו בכנסת יזם שנלר מספר חוקים, ובהם חוק מוות מוחי-נשימתי, וכן תיקון לחוק השיפוט הצבאי המאפשר הגשת קבילה לנציב קבילות החיילים גם לפני הגיוס לצה"ל. הגיע למקום ה-27 ברשימת קדימה לכנסת ה-18 וכיהן בכנסת זו מטעמה. שנלר התבטא בחריפות נגד מנהיגת מפלגתו ציפי לבני ואמר כי מתנהל בקדימה "שלטון בולשביקי שבו חופש הדעה, הביטוי וההתייחסות הם אך ורק תחת הנחיות הקומיסר" וכי "יועצים שידם קלה על הפייסבוק מנהיגים את המפלגה". לקראת הבחירות לכנסת התשע עשרה עזב את מפלגת קדימה. שנלר סייע לממשל טראמפ בשרטוט המפות של תוכנית המאה. לאחר שפורסמה הביע תמיכה בה. "חוק הסנקציות" - חוק קיום פסקי דין של גירושים ("חוק הסנקציות") משנת 2012, הביא לצמצום משמעותי של תופעת סרבנות הגט בארץ. החוק שנערך בשיתוף ארגון "מבוי סתום" (ארגון למען זכויות נשים מסורבות גט), חייב את בתי הדין הרבניים על פי חוק ללוות כל פסק דין בנושא גירושין עד למתן הגט כנדרש, ובכלל זה קיום דיונים והטלת סנקציות על המסרבים לתת גט, הכוללות בין השאר צו איסור יציאה מן הארץ, עיקול חשבון הבנק, שלילת רישיון נהיגה ואף מאסר בפועל. שנלר מתגורר במעלה מכמש, נשוי ואב לארבעה ילדים וסב ל-17 נכדים. עתניאל שנלר, באתר הכנסת עתניאל שנלר, ברשת החברתית פייסבוק עתניאל שנלר, סרטונים בערוץ היוטיוב עתניאל שנלר, באתר כנסת פתוחה כרטיס ביקור – עתניאל שנלר, בערוץ כנסת באתר יוטיוב שאלות ותשובות עם עתניאל שנלר ערב הבחירות לכנסת ה-18, אתר כיפה. יהונתן ליס, עתניאל שנלר, העוף המוזר של קדימה, באתר הארץ, 25 בדצמבר 2010 חזקי ברוך, ח"כ עתניאל שנלר תוקף במילים חריפות את דרך ההתנהלות של מנגנון "קדימה" ואת שתיקתם של בכירי מפלגתו לנוכח החשיפות., באתר ערוץ 7, 11 בדצמבר 2011 יוני רוטנברג, אנחנו על המפה?, באתר ערוץ 7, 4 ביוני 2020 מזכ"ל מועצת יש"ע לשעבר שנלר: הסדרת מדינה פלסטינית - אינטרס של כולנו (ריאיון לתוכנית "וילנסקי את ברדוגו", גלי צה"ל)
הר טוד (ארץ אלזוורת')

הר טוד (באנגלית: Mount Todd) הוא פסגה בקצה הצפוני של רכס פרובודה, בצפון מרכז רכס סנטינל, בהרי אלזוורת', שבאנטארקטיקה. גובהו של הרכס 3,600 מטרים מעל פני הים. ההר מתנשא מעל קרחון אמברי שממערב לו; מעל קרחון פאטליינה שמצפון-מזרח לו; ומעל קרחון אלן שמדרום - דרום-מזרח לו. ההר ממוקם 3 קילומטרים צפונית - מזרחית מהר פרס; ו-8.65 קילומטרים מהר הייל. ההר מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1957–1960. המיפוי עודכן על ידי סוקרים אמריקאים בשנת 1988. שמו של ההר ניתן לו בשנת 1984 על ידי הוועדה המייעצת לשמות אנטארקטיים. ההר נקרא על שמו של אדוארד פ. טוד (Edward P. Todd), פיזיקאי של הקרן הלאומית למדע של ארצות הברית בין השנים 1963–1984, ומנהל אגף תוכניות חקר הקוטב (Division of Polar Programs) של הקרן הלאומית למדע הלאומי בין השנים 1977–1984. טוד היה אחראי לפיתוח התוכנית האנטארקטית של ארצות הברית. הר טוד באתר הסקר הגאולוגי של ארצות הברית הר טוד באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
הר טוד

האם התכוונתם ל... אנטארקטיקה הר טוד (ארץ אלזוורת') – הר בקצה הצפוני של רכס פרובודה, בצפון מרכז רכס סנטינל, בהרי אלזוורת', שבאנטארקטיקה הר טוד (ארץ אנדרבי) – הר בארץ אנדרבי, שבאנטארקטיקה, בראשו של מפרץ אמונדסן הר טוד (ארץ ויקטוריה) – הר בהרים הטרנס-אנטארקטים, בארץ ויקטוריה, שבאנטארקטיקה אוסטרליה הר טוד (אוסטרליה המערבית) – הר במדינת אוסטרליה המערבית שבאוסטרליה הר טוד (הטריטוריה הצפונית) – הר בטריטוריית הטריטוריה הצפונית שבאוסטרליה ארצות הברית הר טוד (טקסס, סמית') – הר במחוז סמית' במדינת טקסס שבארצות הברית הר טוד (טקסס, מייסון) – הר במחוז מייסון במדינת טקסס שבארצות הברית הר טוד (טנסי) – הר במחוז פולק במדינת טנסי שבארצות הברית הר טוד (ניו יורק) – הר במחוז וושינגטון במדינת ניו יורק שבארצות הברית הר טוד (מסצ'וסטס) – הר במחוז פרנקלין במדינת מסצ'וסטס שבארצות הברית קנדה הר טוד (קולומביה הבריטית, אזור סטיקיין) – הר באזור סטיקיין בצפון פרובינציית קולומביה הבריטית שבקנדה הר טוד (קולומביה הבריטית, האי ונקובר) – הר באי ונקובר בדרום מערב פרובינציית קולומביה הבריטית שבקנדה
קופלה (סרט)

קופלה (ברוסית: Купала) הוא סרט ביוגרפי בלארוסי, מיני סדרה בת ארבעה פרקים, בהפקת אולפני הקולנוע הלאומיים בלארוספילם, אודות חייו של הסופר הבלארוסי ינקה קופלה. הצילומים התרחשו בשנת 2019 והסדרה שודרה בנובמבר 2020. זהו סיפור על אהבה ושנאה, מלחמה ומהפכה, חיים ומוות, יצירתיות ומתנה ספרותית. הסדרה חושפת את אבני הדרך העיקריות בחיי הסופר ינקה קופלה, בד בבד עם האירועים הטרגיים ביותר של המאה העשרים. תוך הצגת סיפורה של אישיות יוצאת מן הכלל, משורר בעל כישרון נדיר, שהדרמה האישית שלו ומותו המסתורי עדיין מרגש את מוחם של חוקרים ומעריצים, שבמשך כמה עשורים הצליחו לעשות יותר למען התרבות הבלארוסית מאשר רבים - במשך כמה מאות שנים. ניקולאי שסטאק - ינקה קופלה ורוניקה פליאשקביץ' ילנה פובגאייבה אנה פולופאנובה אלכסנדר יפרמוב ולדימיר יאנקובסקי אלכסנדר אילין מקסים קרצ'טוב ולדימיר גלטוב אתר האינטרנט הרשמי של קופלה "קופלה", במסד הנתונים הקולנועיים IMDb (באנגלית) "קופלה", במסד הנתונים הקולנועיים KinoPoisk (ברוסית)
הר טוד (ארץ אנדרבי)

הר טוד (באנגלית: Mount Tod) הוא הר בארץ אנדרבי, שבאנטארקטיקה. ההר ממוקם לאורך הגדה הדרום-מערבית של קרחון אוסטר, בראשו של מפרץ אמונדסן. ההר מופה בהתבסס על תצלומי אוויר שצולמו על ידי מטוס של משלחת החקר האנטארקטית הלאומית של אוסטרליה בשנת 1956. שמו של ההר ניתן לו על ידי ועדת השמות האנטארקטית של אוסטרליה. ההר נקרא על שמו של י. מ. טוד ( I. M. Tod), שהיה תצפיתן מטאורולוגי בתחנת מוסון בשנת 1961. הר טוד באתר הסקר הגאולוגי של ארצות הברית הר טוד באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי
Changed It

Changed It (בעברית: שינה את זה) הוא סינגל שהוקלט על ידי הראפרית הטרינידדית ניקי מינאז', ביחד עם הראפר האמריקאי ליל ויין. השיר יצא לאור ב-10 במרץ 2017, כסינגל שלא מתוך האלבום, על ידי חברות התקליטים יאנג מאני, קאש מאני, וריפבליק רקורדס. השיר הגיע למקום ה-29 במצעד שירי ה-R&B\היפ הופ. השיר נכתב על ידי ניקי מינאז', ליל ויין, דיטייל, סידני סוויפט ואלכס גודווין והופק על ידי דיטייל, סידני סוויפט ומוטיב. בנוסף לכך, יצא השיר בדיוק בסמוך לצאת השירים "No Frauds" ו-"Regret in Your Tears", והיה ליחיד מביניהם שלא צולם לו וידאו קליפ נלווה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14 מיליון השמעות. האודיו הרשמי של השיר הועלה לערוץ היוטיוב של ניקי מינאז' ב-16 במרץ 2017. נכון לאפריל 2020, מונה הצפיות של הקליפ עומד על כ-5 מיליון צפיות. סרטון השיר "Changed It" באתר יוטיוב ניקי מינאז', ליל ויין, דיטייל, סידני סוויפט, אלכס גודווין Changed It - Single by Nicki Minaj & Lil Wayne (באנגלית אמריקאית), נבדק ב-2020-04-25 Georgette Cline, Nicki Minaj Taps Lil Wayne for New Song 'Changed It' - XXL, XXL Mag (באנגלית) Nicki Minaj, Billboard Nicki Minaj & Lil Wayne – Changed It (באנגלית), נבדק ב-2020-04-25 Nicki Minaj - Regret In Your Tears Nicki Minaj, Drake, Lil Wayne - No Frauds Changed It, נבדק ב-2020-04-25 Nicki Minaj, Lil Wayne - Changed It (Audio)
Sol-Angel and the Hadley St. Dreams

Sol-Angel and the Hadley St. Dreams (בעברית: סול-המלאכית וחלומות רחוב האדלי) הוא אלבום האולפן השני של הזמרת-יוצרת האמריקאית סולאנג' נואלס. האלבום יצא לאור ב-26 באוגוסט 2008 על ידי חברות התקליטים גפן רקורדס ומיוזיק וורלד אנטרטיינמנט. האלבום הגיע למקום התשיעי במצעד הבילבורד 200. אתר האינטרנט הרשמי של Sol-Angel and the Hadley St. Dreams מידע על האלבום Sol-Angel and the Hadley St. Dreams באתר MusicBrainz מידע על האלבום Sol-Angel and the Hadley St. Dreams באתר AllMusic האלבום Sol-Angel and the Hadley St. Dreams באתר Discogs האלבום Sol-Angel and the Hadley St. Dreams באתר ספוטיפיי האלבום Sol-Angel and the Hadley St. Dreams באתר דיזר האלבום Sol-Angel and the Hadley St. Dreams באתר אפל מיוזיק האלבום Sol-Angel and the Hadley St. Dreams באתר טיידל סולאנג' נואלס, מת'יו נואלס Sol-Angel and the Hadley St. Dreams, Discogs (באנגלית) Billboard 200 Chart, Billboard
No Frauds

No Frauds (בעברית: בלי הונאות) הוא סינגל שהוקלט על ידי הראפרית הטרינידדית ניקי מינאז', ביחד עם המוזיקאי הקנדי דרייק והראפר האמריקאי ליל ויין. השיר יצא לאור ב-10 במרץ 2017, כסינגל שלא מתוך אלבום, על ידי חברות התקליטים יאנג מאני, קאש מאני, וריפבליק רקורדס. השיר הגיע למקום השמיני במצעד שירי ה-R&B\היפ הופ. השיר נכתב על ידי ניקי מינאז', ליל ויין, דרייק, סטארה, שיין לינדסטרום, טים גומרינגר וקווין גומרינגר והופק על ידי מורדה ביטס וקיוביטס. בנוסף לכך, יצא השיר בדיוק בסמוך לצאת השירים "No Frauds" ו-"Regret in Your Tears", והיה לשני מביניהם שצולם לו וידאו קליפ נלווה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14 מיליון השמעות. האודיו הרשמי של השיר הועלה לערוץ היוטיוב של ניקי מינאז' ב-16 במרץ 2017. הווידאו קליפ הרשמי יצא לאור ב-19 באפריל 2017. הקליפ בוים על ידי בני בום. הקליפ עורר סערה רבה בתקשורת, היות שהוא צולם בגשר וסטמינסטר, בדיוק בסמוך לפיגוע שהיה שם. נכון לאפריל 2020, מונה הצפיות של הקליפ עומד על למעלה מ-180 מיליון צפיות. סרטון השיר "No Frauds" באתר יוטיוב ניקי מינאז', ליל ויין, דרייק, סטארה, שיין לינדסטרום, טים גומרינגר, קווין גומרינגר Georgette Cline, Nicki Minaj Drops 'No Frauds' Featuring Drake and Lil Wayne - XXL, XXL Mag (באנגלית) HipHopDX- https://hiphopdx.com, HipHopDX, HipHopDX HipHopDX- https://hiphopdx.com, Hip Hop & R&B Single Sales: Nicki Minaj Debuts #1 With "No Frauds", HipHopDX, ‏2017-03-25 Hot R&B/Hip-Hop Songs Chart, Billboard Nicki Minaj, Drake & Lil Wayne – No Frauds (באנגלית), נבדק ב-2020-04-25 Nicki Minaj - Regret In Your Tears Nicki Minaj, Drake, Lil Wayne - No Frauds Nicki Minaj, Lil Wayne - Changed It (Audio) Changed It, נבדק ב-2020-04-25 "Nicki Minaj, Drake, Lil Wayne – No Frauds (Audio)". YouTube. March 16, 2017. Retrieved March 17, 2017 No Frauds - Video Clip Nicki Minaj Faces Backlash for Westminster Bridge Scenes in New Music Video Shot Before Deadly Attack, www.yahoo.com (באנגלית) Nicki Minaj criticised over Westminster Bridge video, filmed the day before the attack, BBC Newsbeat, ‏2017-04-20 (באנגלית) Gold/Platinum, Music Canada (באנגלית) No Frauds - Single by Nicki Minaj, Drake & Lil Wayne (באנגלית אמריקאית), נבדק ב-2020-04-25 Top 40 Rhythmic Future Releases | R&B Song and Hip-Hop Music Release Dates | ..., All Access (באנגלית)
Solo Star

Solo Star (בעברית: רק כוכב) הוא אלבום הבכורה של הזמרת-יוצרת האמריקאית סולאנג' נואלס. האלבום יצא לאור ב-26 בדצמבר 2002, על ידי חברות התקליטים גפן רקורדס ומיוזיק וורלד. האלבום הגיע למקום ה-23 במצעד אלבומי ה-R&B/היפ-הופ. מידע על האלבום Solo Star באתר MusicBrainz מידע על האלבום Solo Star באתר AllMusic האלבום Solo Star באתר Discogs האלבום Solo Star באתר ספוטיפיי האלבום Solo Star באתר דיזר האלבום Solo Star באתר אפל מיוזיק האלבום Solo Star באתר טיידל סולאנג' נואלס, מת'יו נואלס, ביונסה Solo Star, Discogs (באנגלית) מצעד אלבומי ה-R&B\היפ הופ - בילבורד
True (מיני-אלבום)

True (בעברית: נכון) הוא המיני-אלבום הראשון של הזמרת-יוצרת האמריקאית סולאנג' נואלס. המיני-אלבום יצא לאור ב-27 בנובמבר 2012 על ידי חברת התקליטים Terrible Records. מתוך המיני-אלבום יצאו שלושה סינגלים. המיני-אלבום הגיע למקום ה-157 במצעד הבילבורד 200. אתר האינטרנט הרשמי של True (באנגלית) מידע על האלבום True באתר MusicBrainz האלבום True באתר Discogs True, Discogs (באנגלית) https://www.billboard.com/artist/279731/solange/chart?f=305
Regret in Your Tears

Regret in Your Tears (בעברית: חרטה בדמעות שלך) הוא סינגל שהוקלט על ידי הראפרית הטרינידדית ניקי מינאז'. השיר יצא לאור ב-10 במרץ 2017, כסינגל שלא מתוך האלבום, על ידי חברות התקליטים יאנג מאני, קאש מאני וריפבליק רקורדס. השיר הגיע למקום ה-26 במצעד שירי ה-R&B\היפ הופ. השיר נכתב על ידי ניקי מינאז', סטארה, בוי-1דה, פרנק דוקס ואלן ריטר והופק על ידי בוי-1דה, פרנק דוקס, אלן ריטר גם כן. בנוסף לכך, יצא השיר בדיוק בסמוך לצאת השירים "No Frauds" ו-"Regret in Your Tears", והיה לשני מביניהם שצולם לו וידאו קליפ נלווה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-26 מיליון השמעות. קליפ המילים הרשמי של השיר הועלה לערוץ היוטיוב של ניקי מינאז' ב-24 במרץ 2017. קליפ המילים צולם בשחור-לבן, תוך שהוא צבר למעלה מ-9.5 מיליון צפיות. ב-30 באפריל 2017, הופץ בטיידל בלבד, הווידאו קליפ הרשמי של השיר. ב-5 במאי 2017, הועלה הווידאו קליפ גם ליוטיוב. נכון לספטמבר 2021, מונה הצפיות של הקליפ עומד על למעלה מ-24 מיליון צפיות. סרטון השיר "Regret in Your Tears" באתר יוטיוב ניקי מינאז', סטארה, בוי-1דה, פרנק דוקס, אלן ריטר People Think Nicki Minaj's "Regret in Your Tears" Is About Meek Mill, Complex (באנגלית) Georgette Cline, Nicki Minaj Erases Her Memories on New Song 'Regret in Your Tears' - XXL, XXL Mag (באנגלית) Nicki Minaj, Billboard Nicki Minaj – Regret In Your Tears (באנגלית), נבדק ב-2020-04-25 Nicki Minaj - Regret In Your Tears Nicki Minaj, Drake, Lil Wayne - No Frauds Nicki Minaj, Lil Wayne - Changed It (Audio) Regret In Your Tears, נבדק ב-2020-04-25 Nicki Minaj - Regret In Your Tears (Lyric Video) Watch Nicki Minaj’s “Regret In Your Tears” Video, The FADER (באנגלית) Nicki Minaj - Regret In Your Tears (באנגלית אמריקאית), נבדק ב-2020-04-25 Changed It - Single by Nicki Minaj & Lil Wayne (באנגלית אמריקאית), נבדק ב-2020-04-25 Top 40/M Future Releases | Mainstream Hit Songs Being Released and Their Release Dates ..., All Access (באנגלית)
Black Barbies

Black Barbies (בעברית: ברביות שחורות) הוא סינגל שיווקי שהוקלט על ידי הראפרית הטרינידדית ניקי מינאז', ביחד עם הראפר האמריקאי מייק ויל מייד איט. השיר הוקלט בנובמבר 2016, ויצא לאור ב-30 בנובמבר 2016, על ידי חברות התקליטים איר-דראמארס ואינטרסקופ רקורדס, כסינגל שלא מתוך אלבום. השיר הגיע למקום הראשון במצעד השירים שבניו זילנד. השיר נכתב על ידי ניקי מינאז', חאליף בראון, אקוויל בראון, רדריק דייוויס, מייקל ויליאמס ומייק ויל מייד איט והופק על ידי מייק ויל מייד איט. השיר יצא בהשראת הלהיט הבינלאומי "Black Beatles", של הצמד ריי סרמרד, שהפך לתופעה ויראלית בכל העולם באותה התקופה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-63 מיליון השמעות. סרטון השיר "Black Barbies" באתר יוטיוב ניקי מינאז', חאליף בראון, אקוויל בראון, רדריק דייוויס, מייקל ויליאמס, מייק ויל מייד איט Black Barbies: Nicki Minaj Remixes Rae Sremmurd's 'Black Beatles', Billboard, ‏2016-11-15 Pareles, Jon; Caramanica, Jon; Chinen, Nate (2016-11-18). "The Playlist: Nicki Minaj Flips Mannequins Into Barbies". The New York Times (באנגלית אמריקאית). ISSN 0362-4331. נבדק ב-2020-04-25. Trent Fitzgerald, Nicki Minaj's 'Black Barbies' Freestyle Lands on iTunes, Fans React, The Boombox (באנגלית) The Official New Zealand Music Chart, THE OFFICIAL NZ MUSIC CHART (באנגלית) Nicki Minaj & Mike WiLL Made-It – Black Barbies (באנגלית), נבדק ב-2020-04-25 Black Barbies, נבדק ב-2020-04-25
אידה בובולה

אידה מרים בובולה (בהונגרית Ida Miriam Bobula; ‏27 בפברואר 1900 - 24 באוקטובר 1981) הייתה פרופסור במכללת לימסטון ארצות הברית, אקטיביסטית, פמיניסטית, היסטוריונית, בלשנית, אשורולוגית וחוקרת תרבויות, ממוצא הונגרי. בובולה נולדה למשפחה פטריוטית מרקע חברתי גבוה. בתם של ג'אנוס די ואיידה הלסי בובולה. אביה ג'אנוס בובולה היה אדריכל. ספר השירים שלה, ראה אור בשנת 1920. היא למדה באוניברסיטת פוזמני פטר (Pázmány Péter). יזמה את הקמת האגודה הלאומית של נשים סטודנטיות באוניברסיטה ובמכללות בהונגריה. כיהנה בתפקיד יו"ר ונשיאת האגודה בשנים 1920 עד 1924. בובולה קיבלה את הדוקטורט בשנת 1924, ואחר כך שימשה במשך שנתיים בתפקיד עמיתת מחקר במכללת ברין מאור בפנסילבניה, ארצות הברית. הייתה תלמידתו של פרנץ יוס באדיני. שניהם היו חוקרים בתחום איתור מוצאו של העם ההונגרי, ופרסמו יחד מחקרים עם עדויות על מוצא השפה והתרבות ההונגרית מתוך השפה והתרבות השומרית הקדומה. בובולה חקרה וגילתה מהו המקור של האלה הפטרונית של הונגריה בולדוגסוני (Boldogasszony). על פי הכנסייה הנוצרית בולדוגסוני הוא שמה של מריה אם ישו. פירוש שמה הוא "גבירת השפע" בובולה גילתה שעל פי הפולקלור ההונגרי יש לאלה בולדוגסוני שבע בנות, וגילתה שהמקור העתיק של אלה זאת הוא האלה באהו השומרית, המכונה גם באבה וגם גולה. על פי האמונה השומרית באהו היא "האלה האם הגדולה", אלת החיים והמוות, אלת האדמה, המים והשמים, אשר ילדה את האלים. ואשר מכונה "אמא באהו אלת השפע". בובולה גילתה טקסים, פולקלור ומנהגים הונגרים המשמרים עד היום טקסים לאלה האם הגדולה, כולל טקסי לידה, טקסי קציר ועוד.
שארל הראשון, דוכס בורבון

שארל הראשון, דוכס בורבון (בצרפתית: Charles I de Bourbon; 1401 – 4 בדצמבר 1456) היה בן אצולה, פוליטיקאי ואיש צבא צרפתי. שארל נולד בשנת 1401. היה בנם הבכור של ז'אן הראשון, דוכס בורבון ומארי, דוכסית אוברן. הוא מונה בידי אביו לרוזן קלרמון-אן-בובאיס בשנת 1424. ב-1415 נפל אביו בשבי לאחר קרב אז'נקור, ושארל הפך באופן זמני לדוכס בורבון. לאחר שחרורו של אביו הוא תפס בחזרה את השליטה בדוכסות. ב-1434 מת אביו ושארל ירש אותו כדוכס בורבון. בהמשך הוא ירש מאמו את דוכסות אוברן. ב-1425 נישא שארל לאגנס מבורגונדי בתו של ז'אן הראשון, דוכס בורגונדיה. שארך שירת בהצטיינות בצבא המלכותי במהלך מלחמת מאה השנים בקרבות כנגד האנגלים. עם זאת הוא שמר על הפסקת אש עם גיסו פיליפ השלישי, דוכס בורגונדיה אשר גם הוא נמנה עם אויבי הכתר הצרפתי. ב-1440 שני הדוכסים אף חתמו על ברית רשמי. הוא נכח בהכתרתו של שארל השביעי, מלך צרפת שהעניק לו תואר אבירות. למרות זאת, עוד באותה שנה הוא השתתף במרד הפרגואריה כנגד המלך. עם התמוטטות המרד הוא נאלץ להתחנן לרחמים מצד המלך, אשר שלל ממנו כמה מאדמותיו. הוא נפטר במולן ב-4 בדצמבר 1456. מנישואיו לאגנס מבורגונדי נולדו לשארל 12 ילדים: ז'אן השני, דוכס בורבון (1426-1448) מארי מבורבון (1428-1448) פיליפ דה בורבון (1430-1440) שארל השני, דוכס בורבון (1434-1488) איזבל מבורבון (1436-1465) פייר השני, דוכס בורבון (1438-1503) לואי מבורבון, בישוף ליל (1438-1482) מרגריט מבורבון (1439-1483) קתרין מבורבון (1440-1469) ז'אן מבורבון (1442-1493) ז'אק מבורבון (1445-1586) כמו כן היו לו מספר בנים לא-חוקיים ביניהם לואי מבורבון-רוסיון ורנו מבורבון. מדיה וקבצים בנושא שארל הראשון, דוכס בורבון בוויקישיתוף שארל הראשון, דוכס בורבון, באתר אנציקלופדיה בריטניקה (באנגלית)
הסוכנות הלאומית לחקר החלל

הסוכנות הלאומית לחקר החלל של בלארוס (בבלארוסית: Нацыянальнае агенцтва па касмічным даследаванням) היא גוף של הרשות המבצעת במדינה בתחום פעילויות החלל שישרה את מועצת החלל הלאומית ונודעה בשם "סוכנות החלל הבלארוסית" (Беларускае касмічнае агенцтва) שפעלה משנת 2009. סוכנות החלל מנוהלת על ידי האקדמיה הלאומית למדעים בבלארוס. הסוכנות עובדת בשיתוף פעולה הדוק עם תאגיד החלל רוסקוסמוס. משנת 2009 שוגרו לחלל 4 לוויינים ובשנת 2024 בחללית סויוז MS-25 שוגרה לחלל אזרחית בלארוסית לביקור קצר. BelKA - ‏ 2009, השיגור נכשל. BKA - ‏ 2012, שוגר בעזרת רוסקוסמוס, נבנה ברוסיה. לוויין חישה מרחוק. Belintersat-1 - ‏ 2016, שוגר בעזרת סין, נבנה על ידי Thales Alenia Space. לוויין תקשורת. CubeBel-1 - ‏ 2018, שוגר בעזרת סין, נבנה על ידי אוניברסיטת בלארוס. לוויין זעיר חישה מרחוק. תיאור פעילות (ברוסית)
לב גרופ מדיה

לב גרופ מדיה (באנגלית: Lev Group Media) היא חברת תקליטים ישראלית שנוסדה בשנת 2006. לב גרופ מדיה מייצגת ומפיצה אמנים כגון עלמה זהר, המדרגות, אריאל הורוביץ ויעל דקלבאום. כמו כן, לב גרופ מדיה היא היבואן והמפיץ הבלעדי של חברת התקליטים וורנר מיוזיק גרופ וחברות הבת שלה, יחד עם חברת התקליטים הישראלית היי פידליטי. בנוסף, מפיצה לב גרופ מדיה בישראל אלבומים של חברות נוספות, בהם פרלופון ואקס-אל רקורדינגס. לב גרופ מדיה היא הנציגה הרשמית של שירות הזרמת המדיה Deezer בישראל. אתר האינטרנט הרשמי של לב גרופ מדיה ערך זה הוא קצרמר בנושא חברות ובנושא מוזיקה. אתם מוזמנים לתרום לוויקיפדיה ולהרחיב אותו.